google/wiki40b huggingface dataset:
Decoupage

Decoupage (eller découpage) er en dekorasjonsteknikk der motiver rives eller klippes ut, spesielt fra servietter. Teknikken kan brukes til å dekorere alle malbare flater, som lerret, tre- og pappesker ol. Den er i slekt med kunstarten collage, og kan fungere som det, ved at samme lakk kan brukes til å lime verket sammen. Det er vanlig å kjøpe og bruke en spesiell lakk, men dette er ikke helt nødvendig, siden enhver litt tykk klarlakk kan brukes.

Fremgangsmåte som dekorering

Lakken fungerer som både lakk og lim. De eventuelle hvite lagene på servietten fjernes, det er kun dekorsiden som brukes. Riving istedenfor klipping gir mindre markant overgang fra bunn til motiv, men en må passe på at papirfargen ikke vises på uønskede steder. Først pensles et tynt lag med lakken/limen på gjenstanden som skal dekoreres. Motivet strykes på, fra midten og ut mot kantene, ved bruk av fingrene, flat pensel eller en liten rulle. Dersom det kommer luftbobler, stikkes eller skjæres det et lite hull og tas på litt lakk, før det festes. Etter at laget er tørket, lakkes det på ett til to lag til, men lakken må tørke før neste lag tas på. Decoupage lakk finnes i matt, blank eller sølvglitter.
I stedet for serviettmotiver, er allslags glansbilder, utklipp fra ukeblader m.m. nesten like anvendelige. Dronning Margrethe er en kjent utøver av håndverket i Danmark.
Gavlbåt

Gavlbåt er en åpen båt, nesten alltid bygd av tre, som er flat bak, har gavl (akterspeil). I Rogaland er betegnelsen gjerne gavlabåt. Gavlbåter er nokså kraftig bygd, og beregnet for notfiske. Betegnelsen gavlbåt brukes derimot ikke om andre båter med akterspeil. (Frem til ca. 1900 ble det rundt om i kystbygdene også bygd båter med akterspeil beregnet for skyss (av prest, lensmann, overklasse). Disse ble gjerne kalt rett og slett skyssbåt eller også vengbåt - selv om de ikke hadde veng (= hus) akter.)
Gavlbåtene har nesten alltid en 'garnrulle', en rund, vannrett stokk som kan snurre rundt, like over toppen av gavlen. Rullen er festet mellom to solide dokker som er spikret fast øverst på hver side, peker rett bakover, og rager ut over sjøen med rullen mellom seg. Denne rullen er som oftest av tre, og har ofte langsgående lister for å få bedre tak på nota, som settes og trekkes over rullen. Enkelte ruller kunne dog være av jernrør.
For at nota ikke skulle kile seg fast mellom rullen og dokkene, sto det også to tynnere ruller loddrett opp på hver side på utsiden av gavlen, som nota gikk mellom. Disse tynnere rullene stod festet i jernbeslag nede på gavlen, under den store, vannrette rullen, og hadde jernakslinger fra gavlen og helt til topps inni rullene. Når man finner gamle gavlbåter, er nesten alltid disse tynnere, loddrette rullene forsvunnet.
For å lette arbeidet med å trekke nota inn i båten, hadde de fleste gavlbåter også en rulle midt inni båten, som sto festet i jernbeslag under vaterbordene på hver side av båten. Denne rullen hadde gjerne huller på den ene eller begge sidene, der man kunne sette ned spaker (trestenger) vinkelrett på rullen, og så dreie rullen rundt. Når man hadde dreid rullen et stykke, kunne spakene flyttes til hull som pekte en annen vei (som på et gammeldags ankerspill). Denne indre rullen kan sees på som en av forløperne til dagens kraftblokk.
Gavlbåter ble bygd som en variant av lokale båttyper og ble vanlig fra ca. 1800. Den ble gjerne rigget med gaffelrigg, og kunne ha både klyver og toppseil.
Motorgavler, gavlbåter utstyrt med fast innenbordsmotor, er som oftest dyper og bredere enn de opprinnelige 'rogavlene', og var vanlige langs kysten frem til i våre dager.
Lucanus victorius

Kjennetegn

En stor (hannen ca. 50 millimeter), slank, brunlig hjortebille, kroppen delvis kledt med lys bestøvning. Mandiblene hos hannen er nokså slanke, temmelig rette med en liten tann nær spissen, som er kløvet. Hodet har en stor, Y-formet "tunge" i midten. De knebøyde antennene har vanligvis en fire-leddet vifte. Hodets side og bakhodet har markerte, høye kjøler hos store hanner. Beina er mørkbrune.

Utbredelse

Arten er utbredt i Kina (Sichuan).
Hjemseng

Hjemseng er et tettbebygd strøk på Nøtterøy i Færder kommune. Stedet ligger sentralt på den østlige siden av øya, nær Foynlandsbrua som går over til Føynland. Hjemseng er ifølge SSBs definisjon av tettsted i dag en del av tettstedet Tønsberg.

Næringsliv

Hjemseng har flere servicetilbud med blant annet dagligvarebutikk, bensinstasjon og pizzarestaurant. På Hjemseng finnes også Nøtterø Båtsenter med egen båthavn, med kort sjøvei både inn til byen og ut til de populære øyene i skjærgården utenfor Nøtterøy og Tjøme.

Idrett

Nøtterøy IF er en av tre idrettsforeninger på Nøtterøy, med kontor og idrettsanlegg nær Hjemseng. Idrettsanlegget er kjent som bare «NIF», etter forkortelsen for navnet på foreningen. Foreningen har et stort antall medlemmer som er aktive i blant annet fotball og håndball. Nøtterøy IFs hovedfarger er grønt og rødt.

Utdanning

Oserød skole i Hårkollen er drøye 2 km unna Hjemseng, og Borgheim ungdomsskole og Nøtterøy videregående skole ligger på Borgheim, 2,5 km unna.

Transport

Hjemseng ligger ved Smidsrødveien, den ene av Nøtterøys to hovedveier. Fra kl. 6 om morgenen til kl. 19 om kvelden på hverdager går bussen til Tønsberg hvert 20. minutt.
Chatham County Line

Chatham County Line er et bluegrassorkester fra Raleigh, Nord-Carolina, USA. Bandet ble startet i 1999 og har gitt ut fem egne album.
I Norge er de kjent for sitt samarbeid med Jonas Fjeld. Sammen har de gitt ut to album og gjennomført flere turneer. For albumet Brother of Song ble de nominert til Spellemannprisen 2009 i klassen country.
Kassala

Kassala (arabisk: كسلا, Kassalā) er en by i det østlige Sudan, med et innbyggertall på cirka 234.000. Byen er hovedstad i en wilayetstat av samme navn, og ligger tett ved landets grense til Eritrea.
Den ligger omkring 415 kilometer øst for Khartoum. Byen er handelssentrum for et rikt bomullsdistrikt, og har jernbaneforbindelse med Khartoum of Port Sudan. Her er også en flyplass.
Kassala ble grunnlagt i 1834 som en egyptisk garnison.
Santan gasskraftverk

Santan gasskraftverk er et  gasskraftverk  i delstaten Arizona i USA. Det har en installert produksjonskapasitet på 875 MW, fordelt på 2 turbiner. Dette er et av delstatens større kraftverk målt etter effekt. Anlegget ble påbegynt omkring 2000 og stod ferdig i 2006. Brenselkilden er naturgass.
Vihuela

Konstruksjon

Vihuelaen har en relativt oval resonanskasse som er lett inntrykt på sidene og bygd opp av bunn, lokk og sarg – dette til forskjell fra lutten som mangler sarg siden bunnen består av sterkt bøyde spiler som festes direkte til lokket. Vihuelaens lokk er utstyrt med en eller flere lydhull og kunstferdig utskårne rosetter. Strengstolen har hull til å feste tarmstrengene, er limt på lokket og var ofte utsmykket med ornamenter. Bunn og sarg er gjerne av lønnetre, toppen vanligvis av gran. Skrueplaten er flat og skruene av tre, og skruene står rettet bakover, mens lutten har dem rettet ut til siden.

Stemming

Den vanligste og mest utbredte stemmingen viser slektskap med renessanselutten. Forskjellen mellom dem er at alle vihuelaens strengekor stemmes unisont og at alle strengene deltar i kor, mens renessanseluttens høyeste melodistreng, chanterellen, er en enkeltstreng.
Stemmingen var kvart – kvart – stor ters – kvart – kvart oftest i G eller A. Det fantes selvfølgelige lokale varianter, og tonehøyden ble gjerne bestemt ut fra det høyeste korets bruddstyrke. Den spanske musikkteoretikeren Juan Bermudo forteller om instrumenter med syv eller flere kor, men de kan ikke ha hatt stor beydning.
Norgesmesterskapet i skiskyting 1965

Norgesmesterskapet i skiskyting 1965 ble arrangert ved Løvenskioldbanen i Bærum 7. februar.
Eneste øvelse var 20 km normaldistanse for menn.
Regina von Emmeritz och Konung Gustaf II Adolf

Handling

Filmen handler blant annet om kongen, slottsherskerinnen og jesuittene som er innblandet i intriger og mordforsøk med religionskrig som bakteppe for fortellingen.

Om filmen

Filmen hadde premiere allerede den 14. november 1910 på kinoene Blanch's i Stockholm og Malmö Gamla Biograf i Malmö. Filmen ble spilt inn ved Svenska Biografteaterns ateljé i Kristianstad med eksteriører fra Ekenabben og Maltesholms slott i Kristianstad av Robert Olsson. Filmen bygger på Zacharias Topelius teaterstykke Regina von Emmeritz og fortellingen Fältskärns berättelser fra 1853.
Borghild Norgård

Bakgrunn

Norgård var fra Røra og datter av John Sundnes, plassgutt fra Inderøy, senere  meieribestyrer på Røra. Faren vakte tidlig hennes sosiale engasjement og var den første formannen for den første arbeiderforeningen i Sparbu som ble stiftet i 1903.
Hun giftet seg med Ole K. Nordgård i 1908. De fikk seks barn.

Politisk virke

Norgård var tilsluttet Arbeiderpartiet fra hun var 16 år gammel. Hun var både engasjert som arbeiderkvinnene-aktivist, i lokalpolitikken i hjemkommunen Sparbu og i Arbeiderpartiets fylkesorganisasjon. Hun var vararepresentant fra Arbeiderpartiet for Nord-Trøndelag til Stortinget i to perioder fra 1945 til 1953, satt i Sparbu kommunestyre i mange perioder (ofte som eneste kvinne), og formann for Arbeiderpartiets kvinneutvalg i Inn-Trøndelag.
Norgård satt også i en rekke kommunale råd og nemnder gjennom 45 år, blant annet i Husstellrådet, Husstellnemnda og Husmorvikarnemnda i Sparbu, i Soknerådet, og som domsmann ved herredsretten.
Dhubri (distrikt)

Demografi

Ved folketellingen i 2011 var det 1 948 632 innbyggere i distriktet, mot 1 566 396 i 2001. Den urbane befolkningen utgjør 10,36 % av befolkningen.
Barn i alderen 0 til 6 år utgjorde 18,42 % i 2011 mot 20,86 % i 2001. Antallet jenter i den alderen per tusen gutter er 965 i 2011, det samme som i 2001.
Reidar Kvammen

Yngre år

Kvammen imponerte med sine driblekunster allerede som ung gutt. Han var sønn av en skomaker, og hans to eldre brødre – Arthur og Sverre – spilte begge på Vikings A-lag. Kvammen debuterte for A-laget allerede som 16-åring i 1931. To år senere var han sentral da Viking spilte seg til sin første cupfinale ved å slå Lyn 3-2 i semifinalen. Kvammen scoret også Vikings mål i finalen, men Viking tapte likevel 1-3 for Mjøndalen.
5. november 1933 debuterte Kvammen på landslaget, fortsatt bare 19 år gammel. Lagkameratene Arthur Kvammen og Bernhard «Benna» Lund debuterte samtidig og ble med dette Vikings første landslagsspillere. De kommende årene ble Kvammen en sentral spiller på det norske landslaget. Han var ofte lagets bestemann, og han ble en av de viktigste spillerne i Bronselagets epoke.

Bronselaget og VM

Under OL i Berlin i 1936 ble Kvammen og Arne Brustad regnet som Norges to viktigste spillere, og bidro sterkt til at Norge vant bronsemedalje. Kvammen storspilte både i semifinalen mot Italia og i bronsefinalen mot Polen.
Høsten 1937 kvalifiserte Norge seg til fotball-VM etter å ha slått Irland i kvalifiseringen. Kvammen imponerte igjen, og han fikk tilbud om å spille for engelske Arsenal. Kvammen var ung og manglet selvtillit, så han takket nei – en beslutning han senere skulle angre på. Kvammen imponerte også i VM-kampen mot Italia i 1938 og fikk enda et tilbud fra Arsenal. Nok en gang takket han nei.

Krigen og etterpå

Kvammen jobbet som politimann i Stavanger. Under andre verdenskrig nektet han å bli med på nazifiseringen av politiet. Han ble derfor arrestert og havnet først på  Grini og senere i den tyske fangeleiren Stutthof. Fangenskapet var en fysisk påkjenning for Kvammen, og han måtte til Sverige for rehabilitering etter krigen. 
Kvammen kjempet seg tilbake på fotballbanen, men sesongene etter krigen var sterkt preget av skader. Han hadde fortsatt tilgode å vinne noe med Viking, og var sentral da Viking spilte seg til cupfinale i 1947. Kvammen måtte imidlertid stå over finalen mot Skeid, og Viking tapte 0-2.

Avslutning av karrieren

28. juni 1946 gjorde Kvammen comeback på landslaget. Han scoret to av målene da Norge satte landslagsrekord ved å slå Finland 12-0. Han hadde som mål å spille 50 landskamper. Lenge så det ut til at skadene skulle forhindre dette, men i løpet av 1948 spilte han seg inn på laget igjen. Da han omsider fikk sin landskamp nr 50, var han igjen banens beste da Norge slo Danmark 2-1 i København. Med dette ble Kvammen den første spilleren i Skandinavia som hadde spilt 50 landskamper. Hendelsen ble markert med telegram fra Kong Haakon, heltemottagelse i Stavanger og æresmedlemskap i Viking. 19. juni 1949 spilte han sin 51. og siste landskamp.
1949 ble hans siste hele sesong for Viking, men fortsatt spilte han enkelte kamper de neste tre årene. Typisk nok la han opp året før Viking vant sin første cupfinale – i 1953. Etter sin aktive karriere var han i mange år teknikktrener og trener i aldersbestemte klasser i Viking. Han trente Vikings A-lag en sesong – i 1964, mens han trente Ålgård FK i 1965.
Albatros Flugzeugwerke

Albatros Flugzeugwerke GMBH var en tysk flyprodusent etablert i 1909 i Berlin-Johannisthal av Dr. Walter Huth. Spesielt kjent for sine kampfly bygget under første verdenskrig som for eksempel jagerflyene D.II, D.III, D.IV og D.V, rekognoseringsflyet C.III og marineflyet Albatros W4.
Ble sammenslått med Focke-Wulf i 1930/31.
Aviskatalogen

Aviskatalogen er en katalog med oversikt over opplagstall for alle norske aviser som tilsluttet Mediebedriftenes Landsforening. Katalogen kom ut første gang i 1943, og har siden 2001 også eksistert på Internett.
Katalogen inneholder avisenes annonsepriser, adresser, kontaktpersoner, teknisk spesifikasjon og opplagstall for ulike geografiske områder.
Viborg Private Realskole

Viborg Private Realskole er en privatskole som ligger i Viborg. Skolen har ca. 500 elever.
Skolen ble grunnlagt i 1890 som Cand.theol. Plenges Skole, seinere kjent som Fønss’ Skole. Skolen var opprinnelig en pikeskole, men fra 1903 tok opp både jenter og gutter. Elevene ble ført frem til realeksamen, som til dels muliggjorde opptagelse ved Viborg Katedralskole, dels var adgangsbillet til elevplasser i byens banker, kontorer og forretninger. Inntil utbyggingen av skolevesenet i omegnen ble en del elever tatt opp herfra.
Skolen driver i dag som privat grunnskole med tilhørende 10. klasse. Den driver også barnehageklasse og skolefritidsordning etter regler om friskoler og private grunnskoler.
Nazar 2: Åndeskrift

Nazar 2: Åndeskrift er den andre antologien i Bing & Bringsværds serie Nazar. har samlet fortellinger der kjente forfattere opptrer som fiksjonsfigurer: Ernest Hemingway, Edgar Allan Poe, Marquis de Sade, William Shakespeare og François Villon. Boka ble utgitt i 1976, som nummer 299 av Lanterne-bøkene under vignetten Lanterne science fiction av Gyldendal Norsk Forlag  med omslag av Peter Haars.
Vriessundet

Vriessundet eller Miyabelinjen er et sund mellom de to største øyene i Kurilene. Det ligger mellom nordøstsiden av Iturup og sørvestsiden av Urup, og knytter Okhotskhavet i vest til det åpne Stillehavet i øst. Sundet er 42 km bredt.
Sundet er kalt opp etter den nederlandske utforskeren Maarten Gerritsz Vries, som var den første kjente europeeren som utforsket området i 1643.
9. divisjon fotball for menn 2011

Akershus Fotballkrets I (høst)

¹ Eidsvold Turn 3 tilkjent seier 3-0 mot Frogner 2 på walk over.

Akershus Fotballkrets II (høst)

¹ Flisbyen 3 - FUVO 3/Skarnes 2 3-0 walk over.
² Borgen 2 trukket ett poeng, for bruk av ulovlig spiller.
³ Borgen 2 - Hurdal 0-3 walk over.
⁴ Enebakk - Hurdal 3-0 walk over.
Phrynoeme

Utseende

En nokså liten, avlang, brun trebukk. Kroppen er kledt med oppstående hår. Antennene er tynne og omtrent så lange som kroppen. Pronotum er tønneformet, litt lengre enn bredt. Dekkvingene er jevnbrede, rundede i spissen. Beina er middels lange, lårene fortykkede.

Utbredelse

Arten finnes i Paraguay og Argentina.
Wilhelm Souchon

Bakgrunn

Han stammet fra en tysk familie med fransk hugenottisk bakgrunn.

Krigsinnsats

Da fiendtlighetene brøt ut mellom Østerrike-Ungarn og Serbia i juli 1914, fryktet admiral Souchon at han kunne bli innestengt i Adriaterhavet i tilfelle andre land gikk med i konflikten. Han førte derfor sine to skip panserkrysseren SMS Goeben og den lette krysser SMS Breslau inn i det vestlige Middelhavet og bombarderte de fransk-algirske havnene Bône og Philippeville den 4. august etter at Verdenskrigen var brutt ut. Han unnvek så med dyktighet britiske flåtestyrkers forsøk på å trenge ham inn i et hjørne, og den 10. august 1914 løp hans lille skvadron inn i Dardanellene.
Etter to dagers forhandlinger fikk han lov til å seile med sine skip til Konstantinopel, der de deretter ble offisielt overført til den osmanske flåte. Souchon ble utnevnt til øverstkommanderende for den osmanske flåte og tjenestegjorde i denne stilling frem til september 1917. Denne tyske gest gjorde stort positivt inntrykk på den tyrkiske befolkning; ved krigens utbrudd hadde den britiske First Lord of the Admiralty Winston Churchill gjort et minst like stort men negativt inntrykk da han «rekvirerte» uten kompensasjon to nesten ferdigbygde tyrkiske krigsskip som ble bygget i britiske verft, Sultan Osman I og Reshadieh, som var blitt finansiert ved gaver fra det tyrkiske folk. (Skipene gikk inn i Royal Navys tjeneste som HMS Agincourt og HMS Erin.) Etter Souchons dristige seilas til Konstantinopel kansellerte tyrkerne den 15. august 1914 sin marineavtale med Storbritannia, og Royal Navys representasjon under admiral Arthur Limpus måtte forlate landet.
Dardanellene ble befestet med tysk assistanse, Bosporos ble sikret av Goeben, nå kalt Yavuz Sultan Selim, og den 27. september ble begge streder stengt for all internasjonal shipping.
Den 29. oktober dro Souchons flåte ut på tokt i Svartehavet, et raid som skulle bringe Det osmanske rike inn i krigen på tysk side. Hans skip beskjøt de russiske svartehavshavnene Sevastopol, Odessa og andre, ødela den russiske minesveiper Prut og la ut flere minefelter i havet. Omtrent samtidig angrep britiske flåtestyrker tyrkiske handelsskip utenfor Smyrna. Den 2. november 1914 erklærte Russland krig mot Det osmanske rike, britene fulgte opp den 5. november, og den 12. november erklærte osmanenes regjering offisielt krig mot Trippelententen.
De tre neste årene bestrebet Souchon seg på å reformere den osmanske flåte, mens han foretok en rekke angrep på russisk sjøfart og russiske havner og kystbefestninger i Svartehavet.
Souchon vendte tilbake til Tyskland i september 1917 og fikk kommando over den fjerde slagskipsskvadron i Hochseeflotte under Operation Albion. Ved krigsslutt var han kommandant for den keiserlige flåtebasen i Kiel.

Etter tjenesten

Souchon ble pensjonert fra tjenesten i 1919. Han døde i Bremen den 13. januar 1946.

Annet

Hans nevø Hermann Souchon (1894–1982) myrdet Rosa Luxemburg.
Avenida Ciudad de Lima

Avenida Ciudad de Lima, eller Calle 19, er en aveny i Bogotá som går mellom øst i vest sentralt i byen, og forbinder sentrum med Corferias og Avenida de las Américas. Den begynner ved Avenida Tercera på høyde med Eje Ambiental i øst og krysser sentrum, krysser Avenida Norte-Quito-Sur på høyde med Centro Comercial Calima, og ender opp i Avenida de las Américas på høyde med Carrera 40. Avenyen het tidligere Avenida Pedro León Trabuque.
Hjørnetann

Funksjon

Hos de fleste dyr med velutviklede hjørnetenner brukes disse til å drepe byttedyr eller i kamp mellom individer av samme art. Slike hjørnetenner kalles hoggtenner. Hos noen planteetere slik som moskushjort og hest forekommer hjørnetenner bare hos hannene og tjener en funksjon som våpen i kamper om dominans og territorium. Hos svin har begge kjønn tenner som vokser hele livet, og tjener som forsvarsvåpen.
Hos primater er hjørnetennene generelt godt utviklet, særlig hos hannene. Utviklingen til små hjørnetenner hos menneske er av relativt ny dato, og hjørnetennene har større og kraftigere røtter enn selv jekslene. Medregnet rota er hjørnetennene de tyngste tennene hos oss.

Hjørnetenner hos pattedyr

Hjørnetennenene i overkjeven er de fremste tennene på Os Maxillare, tennene som sitter på Os Premaxillare er alltid fortenner. Selv om også andre virveldyr har tenner på Os Premaxillare,og derved nødvendigvis har en tann som sitter fremst på denne konkkelen, er det i dag bare hos pattedyr at disse tennene er markant lengre og spissere ennde øvrige tennene i tanngarden. Pattedyrenes forfedre, de pattedyrliknende krypdyrene fra tidsepoken perm hadde imidlertid gjerne et helt batteri med huggtener i overkjeven, de både de to eller tre første tennene var lange og spisse, slik som hos seiløglen Dimetrodon.
De fleste pattedyr har fire hjørnetenner (en i hver kjevekvadrant). Hjørnetennenen er enklere i bygning enn de andre tennene, og er mer eller mindre kjegleformet i alle grupper de de kan identifiseres. Hos noen grupper (som moskushjort og hest) mangler hjørnetennene i underkjeven, og hos gnagere og mange klovdyr mangler hjørnetennene helt. Hjørnetennene i underkjeven gjerne noe mindre. Hos noen mennesker forekommer det et lite opphold i tannrekken i overkjeven mellom bakre fortenner og hjørnetennene. Dette kalles et «diastema» er er vanlig hos dyr med store hjørnetenner, slik som sjimpanser.
New York Central Railroad

New York Central Railroad (NYC), også kjent som New York Central, var et amerikansk jernbanekonsern med hovedkvarter i New York City, og som betjente større deler av det nordøstre USA med jernbanelinjer. Først og fremst bandt jernbane sammen New York- og Bostonregionene i øst med Chicago og St. Louis i Midtvesten, og de mellomliggende byene Albany, Buffalo, Cleveland, Cincinnati og Detroit. Grand Central Terminal i New York err en av jernbanekonsernets mest kjente signaturbygninger.
Den eldste delen av NYC var den første permanente jernbanen i delstaten New York og en av de første jernbanene i USA.
Troy and Greenbush Railroad fikk sin tillatelse i 1845 og startet samme år med en linje mellom Troy og East Albany på østre side av Hudsonfloden.
Trichonius

Utseende

Middelsstore, brun- eller gråaktige trebukker. Antennene er betydelig lengre enn kroppen. Pronotum er nærmest klokkeformet sett ovenfra med en pigg noe bakenfor midten av siden.

Levevis

Larvene lever i død ved.

Utbredelse

Slekten lever nesten utelukkende i Brasil, én art er også kjent fra Fransk Guyana.